**Dragi roditelji i učenici!**

Iskreno se nadam da ste dobro i da hrabro i optimistično prolazite kroz trenutnu situaciju.

I ovoga proljeća pripremili smo posebno lijepu domaću zadaću za vašu cijelu obitelj. Ukoliko imate malo vremena i voljni ste produbiti svoju ljubav prema knjizi i čitanju, ovo će biti prava poslastica za vas!

Na drugoj stranici ovog pisma nalazi se popis zadataka, vezanih uz **knjigu i čitanje**. Nema ih puno, vidjet ćete, jer znamo da ste svi itekako zaokupljeni nastavom na daljinu. No, gledajte na ovo kao na priliku za dodatno zbližavanje i za kvalitetno provođenje slobodnog vremena.

Počinjemo 23. travnja, na **Svjetski dan knjige**, a rješenja zadataka fotografirajte i pošaljite do **15. svibnja (Međunarodnog dana obitelji)** 2020. g. na dolje navedeni mail.

**Sve** obitelji koje uspiju riješiti sve zadatke, ulaze u izvlačenje i mogu dobiti jako lijepe i vrijedne nagrade! Dakle, uopće nije važno tko će prvi ispuniti izazov!

Još jednom napominjemo da ovo nije obvezna zadaća i da je namijenjena samo onima koji mogu i žele više

Veselim se vašem odazivu!

**Maja Kralj**, školska knjižničarka, voditeljica *OBITELJSKOG PROLJETNOG IZAZOVA*

**Rješenja i ostale fotografije** *(te eventualna pitanja vezana uz projekt)* **šaljite na adresu:** [obiteljski.proljetni.izazov@gmail.com](mailto:obiteljski.proljetni.izazov@gmail.com)

**SRETNO!**

***SPONZORI*** *Obiteljskog proljetnog izazova:*

*Cedevita*

*Gradsko kazalište Žar ptica*

*Kraš*

*Ladanjski raj*

*Pekara Kaj*

*Peradarstvo Obrubić*

*Pizzeria Bimbo*

*Profil*

*Slastičarnica Lucijana*

*Školska knjiga*

*Terme Tuhelj*

*Trgocentar Marija*

*Udruga Ivana Perkovca*

*Zagorka Tours*

***MEDIJSKI POKROVITELJI****: TV Zapad, Prigorski kaj, Zaprešićki kraj*

**OBITELJSKI PROLJETNI IZAZOV**

* 1. Fotografirajte članove svoje obitelji uz **obiteljsku kućnu biblioteku**, bez obzira koliko ona mala bila. :)
* 2. Roditelji, pročitajte koju večer svojoj djeci (bez obzira koliko oni bili veliki) neku **priču za laku noć** i napravite zajednički *selfie* dok to radite.
* 3. Pokušajte fotografijom dočarati/”kopirati” koju od ponuđenih **naslovnica knjiga** (na posljednjoj stranici ovoga pisma). Slobodno i neku iz kućne biblioteke.
* 4. Fotografirajte **straničnike** *(bookmarkere)* koje imate kod kuće ili napravite svoje. Pustite mašti na volju...
* 5. Djeco, zamislite da pišete svoju prvu vlastitu knjigu. Naslikajte ili nacrtajte **naslovnicu** te knjige (uz obavezni naslov te ime i prezime).
* 6. Dragi učenici, doznajte koje knjige su **vaši roditelji** posebno voljeli čitati kad su bili mali.
* 7. Doznajte najdražu knjigu **školske knjižničarke**!
* 8. Doznajte najdražu knjigu svoje **učiteljice/razrednika ili razrednice**!
* 9. Doznajte najdražu knjigu **ravnateljice škole**!
* 10. Na mrežnoj stranici naše škole (pod „Knjižnica”) pronađite stranicu **ODMORI OČI I POSLUŠAJ**, poslušajte kratku priču „Noć i dan” i odgovorite na pitanje kada to točno prestaje noć i počinje dan.
* 11. Na poveznici <https://www.skolskiportal.hr/nastava-na-daljinu/kao-podrska-ucenju-na-daljinu-smib-i-modra-lasta-dostupni-su-svim-ucenicima/>

pogledajte digitalno izdanje travanjskog broja časopisa **Smib ILI Modra lasta** i zapišite naslov stripa koji vam se najviše svidio.















